दाऊदए भजन घ्रि।
1 ओ याहवेह, ङए सैं क्हि ङाँइँन लमुँ।
2 ओ ङए परमेश्वर, ङइ क्हिए फिर्न भर लइमुँ,
ङलाइ फा पिन् आलमिंन्,
ङए शत्तुरमैं ङए फिर ट्होगों तल् आपिंन्।
3 क्हिए फिर भर थेंब्मैं खाबै या खोंयोंइ फा पिल् त्हुरिब् आरे,
दिलेया फाकर्न धोका पिंब्मैं फा पिल् त्हुब्मुँ।
4 ओ याहवेह, ङलाइ क्हिए घ्याँ तेंमिंन्,
क्हिए घ्याँर प्रबर ङलाइ लोमिंन्।
5 क्हिए क्ह्रोंसेंन्बै घ्याँर प्रबर ङलाइ लोमिंन्,
तलेबिस्याँ ङलाइ जोगेमिंबै परमेश्वर क्हिन् ग;
धै ङइ त्हिंतिमिंन् क्हिए फिर्न आशा लइमुँ।
मुँबै क्हिए थेबै दयाम्हाँया मैंमिंन्!
7 ओ याहवेह, ङए फ्रेंसिर्बै पापमैं नेरो ङइ लबै आछ्याँबै केमैं आमैंमिंन्;
क्हि खोंयोंन् बिलै म्हाँया लबै परमेश्वर ग, छतसि ङलाइ आम्लेमिंन्,
तलेबिस्याँ क्हिए सैं छ्याँब मुँ।
8 याहवेहजी ठिक निसाफ लमुँ, खी स्वाब मुँ,
छतसि खीजी पापिमैंलाज्यै या ठिक घ्याँर प्रबर लोमिंम्।
9 खीजी थेब् आप्हैंब्मैंलाइ ठिक घ्याँर डोरेमिंब्मुँ,
धै चमैंलाइ खीए घ्याँर प्रबर लोमिंब्मुँ।
भर पर्दिल् खाँन्ले डोरेम्।
11 ओ याहवेह, ङइ आछ्याँबै केमैं ल्हें लइ।
ङलाइ क्षमा पिंन्, तलेबिस्याँ क्हि क्षमा पिंबै परमेश्वर ग।
खीउँइँलेन् लोल् योंब्मुँ।
13 चइ सुखर त्हिंइमैं थोब्मुँ,
धै चए सन्तानमैं ह्युलए फिर क्ल्हे तब्मुँ।
14 याहवेहलाइ मान लब्मैंने बालु खी बेल्ले क्ह्रिबै थु तम्,
धै खीजी फैबै बाछाए ताँमैं चमैंलाइ सेल् पिंम्।
15 ङए मिइ खोंयोंन् बिलै याहवेह ङाँइँन ङ्ह्योरिमुँ,
तलेबिस्याँ खीजीन् ङए प्हलेमैं ङोउँइँले जोगेमिंब्मुँ।
16 ङ ङाँइ तोमिंन् धै ङए फिर दयाम्हाँया लमिंन्,
तलेबिस्याँ ङ घ्रिन् मुँ धै ङए फिर दुःख तइमुँ।
17 ङए सैंर्बै दुःखमैं ल्हें ततै ह्याइमुँ;
क्हिजीन् चु दुःखउँइँले ङ फ्रेमिंन्।
18 ङए दुःख नेरो पिरमैं क्हिजी बिचार लमिंन्,
धै ङए ताँन् पापमैं क्षमा लमिंन्।
19 ङ्ह्योत्ति, ङए शत्तुरमैं कति ल्हें मुँ,
चमैंइ ङलाइ बेल्ले हेल् लम्।
20 ङए रक्षा लमिंन् धै ङलाइ जोगेमिंन्!
ङ फा फिल् आत्हुरिगे, तलेबिस्याँ ङ क्हिए प्हलेर ग्वार योंबर खइमुँ।
21 ङइ स्योर आतेइमुँ, ङइ लबै छ्याँब आछ्याँबै केमैं ताँन् ङइ क्हिनेन् बिइमुँ।
छतसि ङलाइ जोगेमिंन्, तलेबिस्याँ ङइ क्हिए फिर्न आशा थेंइमुँ।
22 ओ परमेश्वर, क्हिजी त्हाँबै इस्राएललाइ दुःखउँइँले फ्रेमिंन्।
